open-index/open-wikipedia-markdown huggingface dataset:
Minerva Fabienne Hase

**Minerva Fabienne Hase** (talaffuzi: *Minervra Fabyn Hase;* 1999-yil 10-iyunda tugʻilgan) — Germaniya vakili sifatida juftlikda konkida uchish musobaqalarida qatnashuvchi figurali uchuvchi. Konkida uchish boʻyicha sherigi Nolan Seegert bilan birga 2019 Rostelecom Cup turnirining bronza medali sovrindori, 2021 CS Nebelhorn Trophy musobaqasining chempioni va uch karra Germaniyaning milliy chempioni (2019 — 20, 2022) boʻlgan. Bu juftlik 2022-yilgi qishki Olimpiya oʻyinlarida Germaniyani himoya qilishgan.

## Faoliyati

### 2014 — 2015-yilgi mavsum
Hase 2014-yilda Nolan Seegert bilan juftlik hosil qilgan. Juftlikning xalqaro debyuti noyabr oyi oxirida, 2014 NRW Trophy musobaqasida boʻlib oʻtgan va u yerda juftlik bronza medalini qoʻlga kiritgan. 2015-yil yanvar oyida ular Shvetsiyaning Stokgolm shahrida boʻlib oʻtgan 2015-yilgi Yevropa chempionatida qatnashishdan oldin Toruń Cup turnirining bronza medalini qoʻlga kiritdilar; juftlik qisqa dastur namoyishi uchun oʻn birinchi, erkin dasturda esa oʻninchi oʻrinni egallagan holda umumiy hisobda oʻn birinchi oʻrindan joy olgan. Juftlik birinchi mavsumini International Challenge Cup musobaqasida ishtirok wetib, bronza medalini qoʻlga kiritish bilan yakunlagan.

### 2015 — 2016-yilgi mavsum
Hase / Seegert juftligi Xalqaro konkida uchish ittifoqi (ISU) tominidan oʻtkazilgan Challenger musobaqalarida debyut qilgan 2015 CS Nebelhorn Trophy musobaqasida 6-oʻrinni egallagan. Keyin juftlik 2015 NRW Trophy turnirida oltin medalni qoʻlga kiritgan va 2015 CS Tallinn Trophy musobaqasida qatnashib, oltinchi oʻrinni egallagan. Ular 2016-yilgi Sarajevo Open va 2016 Bavarian Open chempionatida kumush medal bilan taqdirlangan.

### 2018 — 2019-yilgi mavsum
Hase / Seegert juftligi yangi musobaqa mavsumini 2018 CS Nebelhorn Trophy turnirida boshlagan va turnirda toʻrtinchi oʻrinni egallagan. Bu juftlik Gran-primusobaqalarida ishtirok etish uchun oʻzlarining birinchi yoʻllanmasini olgan. Juftlik 2018 Skate America turnirida beshinchi va 2018 Internationaux de France musobaqasida yettinchi o‘rinni egallagan. 2018 Golden Spin of Zagreb musobaqasida qatnashib, toʻrtinchi oʻrinni egallaganidan soʻng, juftlik 2019-yilgi Germaniya chempionatida birinchi milliy chempionlikni qoʻlga kiritgan.

## Dasturlari
(Segert bilan)

## Natijalari

### Seegert bilan juftlik

## Manbalar
Passiflora caerulea

***Passiflora caerulea***, **koʻk ehtiros gullari**, **koʻk muhabbat guli** yoki **oddiy ehtiros guli**, Janubiy Amerikadan kelib chiqqan gulli oʻsimlik turi. U boshqa joylarda tabiiylashtirilgan. Bu katta bargli yoki yarim doim yashil o‘simlik boʻlib, bo‘yi gacha oʻsadi. Uning barglari palmanikiha o‘xshaydi, xushboʻy gullari koʻk-oq rangda. Tuxumsimon apelsin mevasining uzunligi  gacha oʻsadi, yeyish mumkin, lekin turlicha taʼmga ega, ko‘pchilik yoqimsiz taʼmga ega deb hisoblaydi. Janubiy Amerikada oʻsimlik shifobaxsh xususiyatlari bilan mashhur boʻlib, u ham Toba, ham Maka xalqlari tomonidan qoʻllanadi.

## Ismlar
Binar nomi *caerulea* „koʻk“ degan maʼnoni anglatadi.

## Tavsif

*Passiflora caerulea* — barglari navbatma-navbat joylashgan, palmasi besh bo‘lakli (baʼzan uch, yetti yoki to‘qqiz bo‘lakli) va uzunligi  bo‘ladi. Har bir bargning tagida  bo‘lgan novdasimon ip bor.

Gul murakkab, diametri taxminan , beshta gulbargi rangi oqish, koʻk yoki binafsha iplardan iborat toj bilan oʻralgan. Mevasi ovalsimon toʻq sariq-sariq rezavor, uzunligi , diametri  diametrida, koʻplab urugʻlarni oʻz ichiga oladi.

## Kultivatsiya
*Passiflora caerulea* devorga koʻtarilib o‘suvchi o‘simlik yoki tuproq qoplami sifatida oʻstiriladi. U invaziv boʻlib qolishi mumkin, agar yoʻq qilinmasa, novdalar doimiy ravishda paydo boʻladi. Qirollik bogʻdorchilik jamiyatining bogʻdagi xizmatlari uchun mukofotiga sazovor boʻlgan.

### Turlari

Turlardan bir nechta navlar ishlab chiqarilgan:

* „Chinensis“ (gultojibarglaru och koʻk)
* „Konstans Elliott“ Buyuk Britaniyaning Exeter shahrida yaratilgan. U sof oq, xushboʻy gullarga ega; boshqa koʻplab klonlar kabi erkin gullashmaydi. Shuningdek, u Qirollik bogʻdorchilik jamiyatining Garden Merit mukofotiga sazovor boʻldi.
* „Pierre Pomie“, och pushti rangli

## Kimyoviy tarkibiy qismlar
*Passiflora incarnata* bilan solishtirganda, bu oʻsimlik tarkibida MAO ingibitori harminining koʻproq miqdori mavjud.

## Boshqa foydalanish

Mevasi isteʼmol qilinadigan boʻlsa-da, uni xom holda isteʼmol qilish unchalik to‘g‘ri emas. Gul yoki barglardan choy tayyorlanishi mumkin; ammo barglarda tetrafillin B va epi-tetrafillin B, fermentlar tomonidan faollashtirilganda vodorod siyanidini chiqaradigan siyanogen glikozidlar topilgan.

Janubiy Amerikada oʻsimlik dorivor maqsadlarda qoʻllanishi bilan mashhur. U oʻsimlik choyi va parhez qoʻshimchalarida, shuningdek, marmelad, muzqaymoq, sirop va ichimliklarda qoʻllanadi.

Ehtiros guli Paragvayning milliy gulidir.

## Galereya

Fayl:Fleur de jardin.JPG|Gullari 
Fayl:Passiflora caerulea (2005 10 08) - vrucht.jpg|Meva
Fayl:South Central Farm 45.jpg|*Passiflora caerulea guli*
Fayl:Passiflora caerulea 'Constance Elliot'.jpg|'Constance Elliot' oq gulli nav
Fayl:Passiflora "Pierre Pomié".jpg|'Pierre Pomie' pushti gulli nav
Fayl:Passiflora-caerulea 2019-06-23 (DSC2447-1).jpg
Fayl:Passiflora caerulea -Passiflore bleue-Fleurs-20210705.jpg|*P. caerulea*
Fayl:Passiflora caerulea seeds.jpg|*P. caerulea urug‘lari*


## Manbalar
Latviya — Estoniya munosabatlari

**Latviya — Estoniya munosabatlari.** Latviya va Estoniya oʻrtasidagi ikki tomonlama munosabatlar hisoblanadi. Mamlakatlar oʻrtasidagi diplomatik aloqalar 1992-yil 3-yanvarda qoʻshiqchilik inqilobi tugaganidan keyin oʻrnatilgan. Latviyaning poytaxt Riga shahrida Estoniyaning elchixonasi mavjud, Estoniya poytaxti Tallin shahrida esa Latviya elchixonasi oʻz ish faoliyatini olib bormoqda. Latviya va Estoniya mamlakatlar oʻrtasidagi davlat chegarasining uzunligi 333 kilometrni tashkil etadi. Latviya va Estoniya mamlakatlari Yevropa qitʼasiningf Sharqiy hududlari, Boltiq dengizi atrofida joylashgan, Sobiq KIttifoq respubliklaridan birini tashkil etadi. Ikkala mamlakat ham Sobiq Ittifoqning parchalanib ketishi natijhasida oʻz mustaqilligini qoʻlga kiritgan. Latviya va Estoniya mamlakatlari Yevropa Ittifoqi tashkilotiga aʼzosi hisoblanadi.

## Tarixi
Ikkala davlat ham uzoq umumiy tarix bilan birlashtirilgan, XIII asrdan boshlab Livoniya ordeni, Polsha-Litva ittifoqi, Shvetsiya va Rossiya imperiyasi hukmronligi ostida boʻlgan. 1945-yildan 1991-yilgacha ikkala davlat ham SSSR tarkibida boʻlgan. Hozirda mamlakatlar Boltiq dengizi davlatlari kengashi, NATO va Yevropa Ittifoqining toʻlaqonli aʼzolari hisoblanadi. 1994-yildan 2004-yilgacha mamlakatlar Boltiqboʻyi erkin savdo hududiga aʼzo boʻlgan. 2006-yilda Estoniya Latviya importini 3%ni tashkil qilgan. Estoniya Latviya importining 5%ni tashkil etgan. Mamlakatlar oʻrtasida 15 ta ikki tomonlama shartnomalar imzolangan boʻlib, ularning koʻpchiligi Litva bilan uch tomonlama asosda imzolangan. 1995-yil 12-fevralda uch Boltiqboʻyi davlati ikki tomonlama mudofaa shartnomasini imzoladi.

## Manbalar
Inabe

Yaponiyaning Mie prefekturasida joylashgan shahardir. 2021-yil 1-avgust holatiga koʻra, shaharda 17314 ta xonadonda 43114 nafar aholi istiqomat qiladi va aholi zichligi har kvadrat kilometrga 200 nafarni tashkil qiladi. Shaharning umumiy maydoni 219,58 kvadrat kilometr (84,78 mi²) ga teng.

## Geografiyasi
Inabe Kii yarim orolining uzoq shimoli-sharqiy chekkasida va Mie prefekturasining uzoq shimoli-gʻarbiy qismida, Gifu va Shiga prefekturalari bilan chegarada joylashgan. Inabe daryosi shahar markazidan oqib oʻtadi.

### Qoʻshni munitsipalitetlar

* Mie prefekturasi
** Yokkaichi
** Kuvana
** Tōin, Mie
** Komono
* Gifu prefekturasi
** Ōgaki
** Kaizu
** Yorō
* Shiga prefekturasi
** Higashiomi
** Taga

## Iqlimi
Inabe nam subtropik iqlimga ega (Köppen *Cfa*), yozi issiq va qishi salqin hamda qor yogʻmaydi. Inabeda oʻrtacha yillik harorat 13,0 °C ni tashkil etaddi. Yillik oʻrtacha yogʻingarchilik 1960 mm, sentyabr esa eng seryogʻin oy hisoblanadi.

## Demografiyasi
Yaponiya aholini roʻyxatga olish maʼlumotlariga koʻra, Inabe aholisi soni soʻnggi 30 yil ichida nisbatan barqaror boʻlib qolgan.

## Tarixi
Zamonaviy Inabe hududi qadimgi Ise viloyatining bir qismi boʻlgan, oʻsha paytdagi Edo davrida asosan Kuvana domenining nazorati ostida edi. 1889-yil 1-aprelda zamonaviy munitsipalitetlar tizimining yaratilishi bilan Inabe tumanida Ageki qishlogʻi tashkil etildi. Ageki 1929-yil 10-martda shaharcha maqomiga koʻtarildi hamda 1955-yil 1-aprelda qoʻshni Toyashiro va Yamasato qishloqlari bilan birlashib, Hokusei shahrini tashkil qildi. Inabe shahri 2003-yil 1-dekabrda sobiq Hokusei shahrining qoʻshni Inabe, Dayan va Fujivara bilan qoʻshilishi natijasida tashkil etilgan.

## Hukumat
Inabe toʻgʻridan-toʻgʻri saylanadigan mer hamda 18 aʼzodan iborat bir palatali shahar kengashiga ega boʻlgan mer-kengash boshqaruv shakliga ega. Inabe shahrida, Toin shahri bilan birgalikda Mie prefekturasi assambleyasiga ikki aʼzoni qoʻshish huquqi mavjud. Milliy siyosat nuqtai nazaridan, shahar Yaponiya Diet quyi palatasining Mie 3-okrugi tarkibiga kiradi.

## Iqtisodiyoti
Inabe mintaqaviy savdo markazi boʻlib, iqtisodiyoti aralash sanoat va qishloq xoʻjaligiga asoslanadi. Toyota Motor, Denso va boshqa avtomobilsozlik sanoat korxonalari mahalliy iqtisodiyotning kuchli tarkibiy qismini tashkil etadi.

## Taʼlim tizimi
Inabe shahrida 11 ta davlat boshlangʻich taʼlim maktabi va shahar hukumati tomonidan boshqariladigan toʻrtta davlat oʻrta taʼlim maktabi hamda Mie prefekturasi taʼlim boshqarmasi tomonidan boshqariladigan bitta davlat yuqori taʼlim maktabi faoliyat yuritadi.

## Transport

### Temir yoʻl
 Sangi temir yoʻli — Sangi liniyasi

* Umedoi — Daian — Misato — Nyūgava — Ise-Hatta — Higashi-Fujivara — Nishi-Nojiri — Nishi-Fujivara

 Sangi temir yoʻli — Xokusei liniyasi

* Ōizumi — Sohara — Ohda — Ageki

### Magistral yoʻl

* Milliy yoʻnalish 306
* Milliy yoʻnalish 365
* Milliy yoʻnalish 421

## Mahalliy diqqatga sazovor joylar

* Yuk temir yoʻl muzeyi

## Taniqli odamlar

* Kiyoshi Itô, matematik
* Tatsuma Itō, tennischi
* Yuji Nishida, voleybolchi
## Galereya

## Manbalar


## Havolalar

* Inabe City official website
Jasmin Burić

**Jasmin Burić** (; 1987-yil 18-fevralda tugʻilgan) — Bosniyalik professional futbolchi, Ekstraklasa vakili Zagłębie Lubin darvozaboni.

Burić professional faoliyatini Čelik Zenicada boshlagan. Keyin 2009-yilda Lech Poznaga qoʻshilishgan. Oʻn yildan keyin, Hapoelga oʻtdi. 2022-yilda Zagłębie Lubin bilan shartnoma imzoladi.

Bosniya va Gersegovinaning yoshlar terma jamoasi sharafini himoya qilgan Burić 2008-yilda milliy terma jamoadagi debyutini o‘tkazgan, 2020-yilgacha 3 ta o‘yin o‘tkazgan.

## Klublardagi faoliyati

### Ilk faoliyati
Burić Čelik Zenicada 2005-yilda 18 yoshida professional debyut qilgan.

### Lech Poznań
2009-yil yanvar oyida Burić nomaʼlum toʻlov evaziga Polshaning Lech Poznań jamoasiga oʻtdi. 19-may kuni Polsha kubogi finalida Ruch Chorzówni magʻlub etdi, darvozabon klub bilan birinchi sovrinini qoʻlga kiritdi. 18-oktyabrda Wisła Krakówga qarshi oʻyinda rasmiy debyutini oʻtkazdi.

2012-yilning iyulida shartnomasini 2016-yilning iyuniga qadar uzaytirdi.

Burić 2015-yil 25-iyul kuni Gdanskning Lechia klubiga qarshi jamoadagi 100-o‘yinini o‘tkazdi.

2016-yilning yanvaridu klub bilan yangi uch yillik shartnoma imzoladi.

2019-yilning 10-martida Miedź Legnicaga qarshi o‘yinda 200-uchrashuvini o‘tkazdi.

### Hapoel Haifa va Zagłębie Lubin
Oʻsha yilning iyun oyida Burić Isroilning Hapoel Haifa jamoasiga oʻtdi.

2022-yil yanvar oyida Zagłębie Lubinga qoʻshildi.

## Xalqaro faoliyati
Burić Bosniya va Gersegovinani barcha yoshlar darajasida himoya qilgan.

2008-yilning may oyida Ozarbayjonga qarshi oʻrtoqlik oʻyini uchun birinchi marta chaqiruv oldi va 1-iyun kuni oʻsha oʻyinda debyut qildi.

## Shaxsiy hayoti
Burić 2016-yil may oyida Lejla ismli sevgilisiga uylangan.

2017-yilda Polsha pasportni oldi.

## Faoliyati statistikasi

### Klubda



### Xalqaro

## Yutuqlari
**Lech Poznań**

* Ekstraklasa: 2009—2010, 2014—2015
* Polsha kubogi: 2008—2009
* Polsha Superkubogi: 2009, 2015, 2016

## Manbalar
Raul Xuliya

## Biografiya
Julia Puerto-Rikoning San-Xuan shahrida restoran egasining o'g'li bo'lib tug'ilgan.Julia Hato Rei metropolitan hududidagi *Colegio Espíritu Santo*,katolik xususiy maktabida o'qishga kirgan,u yerda xodimlarning aksariyati faqat ingliz tilida gaplashardi. Puerto-Riko universitetini tugatgandan so'ng,Julia aktyorlik faoliyatini davom ettirishga qaror qildi va uning advokat bo'lishini istagan ota-onasining xohishiga qaramay,1964-yilda Nyu-Yorkka ko'chib o'tdi.

AQShda Xulia teatr va televidenieda aktyorlik faoliyatini boshladi.1966-yilda Julia Makbetning ispancha versiyasida Makduff rolini o'ynadi.1970-yillarning boshidan boshlab u filmlarda rol o'ynagan.U turli xil rollarda, yovuz odamlar, oshiqlar va komediya qahramonlarini o'ynagan. Ayniqsa,Raul xuddi shu nomdagi dilogiyada Addams oilasining eksantrik va impulsiv boshlig'i rolida muvaffaqiyat qozondi.

1994-yil boshida,sushi bilan zaharlanganidan so'ng,Juli oshqozon saratoni bilan kasallangan. Oktyabr oyining oxirida aktyor chidab bo'lmas og'riq tufayli kasalxonaga yotqizilgan va u yerda kutilmaganda insultni boshdan kechirgan va komaga tushgan.24-oktyabr kuni Raul Yuliya vafot etdi.

## Shahsiy hayot
Yuliya ikki marta uylangan:

* Vassallo Molinelli bo'yicha (1965 yildan 1969 yilgacha);
* aktrisa Merel Polovey haqida (1976 yildan Yuliyaning umrining oxirigacha, ikkita o'g'li bor - Raul Zigmund va Benjamin Rafael)

## Filmografiya

## Manbalar
Nathan Bastian

**Nathan Bastian ()** (1997-yil 6-dekabrda tugʻilgan) — kanadalik professional xokkeychi. Nathan Bastian hozirda Milliy xokkey ligasi (NHL) vakili „New Jersey Devils“ xokkey jamoasi safida faoliyat olib bormoqda. Nathan Bastian 2016-yilgi NHL kirish loyihasida 41-oʻrindagi tanlov asosida „New Jersey Devils“ xokkey klubi safiga qabul qilingan edi.

## Oʻyin faoliyati
Nathan Bastian „New Jersey Devils“ xokkey klubi safiga 2016-yilgi NHL kirish loyihasining ikkinchi bosqichida 41 oʻrindagi tanlov asosida qabul qilinganidan soʻng, 2016-yil 20-oktyabrda klub bilan uch yillik boshlang‘ich darajadagi shartnoma imzoladi.

Nathan Bastian 2018—2019-yilgi mavsumda „Binghamton Devils“ (klubning AHL filiali) klubi safida 43 ta o‘yinda maydonga tushdi. Shundan soʻng, Nathan Bastian 2019-yil 19-yanvarda „New Jersey Devils“ klubidan ilk bor chaqiruv oldi. Oʻsha kuni Nathan Bastian NHLdagi ilk oʻyinini Prudential markazida „Anaheim Ducks“ xokkey klubiga qarshi uchrashuvda (3:2 hisobida magʻlubiyat) oʻtkazdi. 25-fevral kuni Nathan Bastian oʻzining NHLdagi birinchi golini „Montreal Canadiens“ xokkey klubiga qarshi oʻyinda (2:1) kiritdi. 2021-yil 15-iyun kuni Nathan Bastian „NewJersey Devils“ xokkey klubi bilan yana ikki yillik shartnomaga imzo chekdi.

2021-yil 21-iyulda Nathan Bastian "Seattle Kraken" xokkey klubi safiga qabul qilindi. Nathan Bastian 2021—2022-yilgi mavsumda klub safida 12 ta oʻyinda maydonga tushdi. Nathan Bastian 2021-yil 25-noyabrda klubni tark etdi. Shundan soʻng, Nathan Bastian „New Jersey Devils“ xokkey klubi safiga qoʻshildi.

## Faoliyat statistikasi

## Manbalar
Ispaniya Qirollik akademiyasi

**Ispaniya Qirollik akademiyasi** (, qisqartma. **RAE**) — Ispaniyada tashkil etilgan ilmiy muassasa boʻlib, uning maqsadi ispan tili va adabiyotini oʻrganish, shuningdek, mavjud boʻlgan barcha hududlarda zamonaviy ispan tilining lingvistik va adabiy meʼyorini tartibga soluvchi sifatida harakat qilishdir. Tashkilotning bosh qarorgohi Madridda joylashgan. Barcha ispan tilida soʻzlashuvchi mamlakatlar bilan muloqotni osonlashtirish uchun 1951-yilda 21 mamlakatni birlashtirgan ispan tili akademiyalari uyushmasi ham tashkil etilgan. Akademiya direktori — professor Santyagi Machado.

## Tarixi
Fransuz tili va adabiyoti boʻyicha xuddi shunday rolga ega boʻlgan fransuz Akademiyasi tashkil etilganidan 78 yil oʻtib, 1713-yilda Ispaniya Qirollik akademiyasi tashkil etilgan. 1780-yildan beri akademiya ispan tilining toʻliq tushuntirish va etimologik lugʻatini nashr etmoqda, hozirda onlayn sotuvda mavjud.

## Tashkilot va faoliyat
Nizomga muvofiq, Akademiya quyidagilardan iborat:

* ilmiy xodimlar (jami 46 kishi).
* Ispaniyalik muxbir aʼzolar (60 tagacha).
* xorijiy muxbir aʼzolar
* Amerika akademiklari (qonun boʻyicha olimlar maqomiga ega).
* faxriy akademiklar.

Boshqaruv Kengashi Akademiyaning ichki faoliyati, davlat organlari va boshqa akademiyalar bilan oʻzaro munosabatlari nuqtai nazaridan yaxshi natijalarga erishish bilan bogʻliq barcha masalalarni nazorat qiladi va boshqaradi. Ushbu yigʻilishni Akademiya direktori boshqaradi va oʻrinbosar, kotib, senzor, kutubxonachi, gʻaznachi, Davlat kotibi yordamchisining oʻrinbosari va ikki aʼzodan iborat. Lavozimlarning barchasi saylanadi va har ikki yilda bir marta saylanadigan aʼzolar bundan mustasno.

Akademiya har hafta oʻtkaziladigan yalpi majlislar va qoʻmitalar tarkibini eʼlon qiladi. Qoʻmitalar zimmasiga takliflar ishlab chiqish vazifasi yuklatilgan, ular keyinchalik yalpi majlisda maʼqullash toʻgʻrisida qaror qabul qilish uchun koʻrib chiqiladi. Hozirda quyidagi qoʻmitalar faoliyat koʻrsatmoqda: Ispan tilining lugʻati, Grammatikaning tarixiy lugʻati, Lingvistik maʼlumotlar, Ilmiy-texnik lugʻat, Gumanitar fanlar, Nashrlar va mukofotlar. Bundan tashqari, Lope de Vega uy-muzeyini konservatsiya qilish boʻyicha komissiya mavjud.

Barcha olimlar tomonidan tuzilgan yalpi majlis oʻquv yili davomida payshanba kuni tushdan keyin yigʻiladi. Oldingi yig‘ilish bayonnomasi tasdiqlangandan va mavzular muhokama qilingandan so‘ng ishtirokchilar lug‘atga o‘zgartirish va qo‘shimchalar kiritadilar. Keyin turli qoʻmitalar tomonidan kiritilgan takliflar koʻrib chiqiladi. Qarorlar nomuvofiq boʻlgan taqdirda ovoz berish yoʻli bilan qabul qilinadi.

Akademiyaning vazirligi akademik lugʻatlarni ishlab chiqishda yordamchi vazifalarni bajaradigan filologlar va leksikograflardan iborat Leksikografiya institutida emas, balki yalpi majlisda yoki komissiyada ishlab chiqiladi.

## Manbalar

## Havolalar
Anel Hadžić

**Anel Hadžić** (; 1989-yil 16-avgustda tugʻilgan) — yarim himoyachisi sifatida oʻynagan Bosniyalik sobiq professional futbolchi.

### Ilk faoliyati
Hadžić 1999-yilda Riedning yoshlar akademiyasiga qoʻshildi. 2007-yil 29-sentyabrda 17 yoshida Austria Kärntenga qarshi o‘yinda o‘zining professional o‘yinini o‘tkazdi. 2009-yilning 25-oktyabrida ilk professional golini Red Bull Salzburg darvozasiga kiritdi.

2013-yil may oyida Sturm Grazga oʻtdi.

2016-yilning yanvarida Turkiyaning Eskişehirspor jamoasiga qoʻshildi.

### Fehérvár
2016-yilning avgustida Hadžić Vengriyaning Fehérvár jamoasi bilan ikki yillik shartnoma imzoladi. 14-sentyabr kuni Pécsiga qarshi o‘tkazilgan Madyar Kupa o‘yinida jamoadagi rasmiy debyutini o‘tkazdi va gol urishga muvaffaq bo‘ldi. Ikki hafta oʻtgach, Budapest Honvédga qarshi ligadagi debyutini oʻtkazdi. 22-oktyabr kuni Paksga qarshi ligadagi birinchi golini urdi. 2018-yilning 27-mayida klub bilan birinchi liga chempionligini qo‘lga kiritdi.

Iyun oyida Hadžić shartnomasini 2020-yil iyunigacha uzaytirdi.

2019-yilning 20-aprelida Ferensvarosga qarshi jamoa safidagi 100-o‘yinini o‘tkazdi.

### Faoliyatining keyingi bosqichi
2021-yil yanvar oyida Hadžić Wacker Insbrucka oʻtdi.

Oʻsha yilning iyul oyida Welsga qoʻshildi.

17-dekabr kuni futbolchilik faoliyatini yakunlaganini eʼlon qildi.

## Xalqaro faoliyati

Avstriyaning turli yoshlar terma jamoasida oʻynagan. Lekin keyinchalik Hadžić Bosniya va Gersegovina milliy terma jamoasida oʻynashga qaror qildi.

2013-yil sentyabrida sport fuqaroligini Avstriyadan Bosniyaga o‘zgartirish haqidagi iltimosi FIFA tomonidan maʼqullangan. Keyinchalik, 2014-yilning fevral oyida Misrga qarshi oʻrtoqlik oʻyini uchun birinchi marta chaqiruv oldi va oʻsha oʻyinda, 5-mart kuni debyut qildi.

## Shaxsiy hayoti
Hadžićning ukasi Elvir ham professional futbolchi.

2019-yil iyun oyida sevgilisi boʻlgan Almaga uylandi. Ularning Rayan ismli oʻgʻil bor.

## Faoliyat statistikasi

### Klub



### Xalqaro

## Yutuqlari
**Ried**

* Avstriya kubogi: 2010—2011

**Fehérvár**

* Nemzeti Bajnokság I: 2017—2018
* Magyar Kupa: 2018—2019

## Manbalar

## Havolalar

* 
* 
* 
* 
*  (national team)
Ajwain

**Ajwain**, **ajowan** () yoki ***Trachyspermum ammi*** — **ajovan,zira**, **omam** (tamil tilida), **timol urugʻi**, **yepiskop oʻti** nomi bilan tanilgan ziradoshlar oilasiga mansub bir yillik oʻt. Oʻsimlikning barglari va urugʻi odamlar tomonidan isteʼmol qilinadi.

## Tavsif

Ajwainning mayda, oval shaklidagi, urugʻga oʻxshash mevalari och jigarrang rangda boʻlib, ular ziradoshlar oilasiga mansub zira va arpabodiyon kabi boshqa oʻsimliklarning urugʻlariga oʻxshaydi. Ular achchiq va oʻtkir taʼmga ega, taʼmi arpabodiyon va oreganoga oʻxshaydi.

## Oʻstirish va ishlab chiqarish
Ajwain quruq va unumsiz boʻlgan hududlarda oʻsishga moyildir. Bu ziravorlar Misrga xosdir, lekin Janubiy va Gʻarbiy Osiyoning koʻplab qismlarida, jumladan Eron, Hindiston, Pokiston va boshqa mamlakatlarda yetishtiriladi. Gujarat va Rajastan Hindistonning ajwain yetishtirish bilan mashhur boʻlgan mintaqalaridir.

## Pazandachilikda foydalanish
Mevalar kamdan-kam hollarda xom holda isteʼmol qilinadi. Ular odatda quruq yoki yog‘da qovutilgan holatda isteʼmol qilinadi, bu ziravorning yanada nozik va murakkab ta‘mli bo‘lishiga imkon beradi. U Hindiston yarimorolining oshxonasida ko‘p qoʻllanadi. Afgʻonistonda mevalar non va pechene ustiga sepiladi.

Ajwain urugʻlarni limon sharbati va qora murch bilan aralashtirib, keyin quritganda ogʻizni tozalash vositasi sifatida ham ishlatish mumkin.

## Dori sifatida
Ajwain odamlarda kasallikka qarshi xususiyatlarga ega ekanligi haqida juda kam klinik dalillar mavjud. Ajwain kapsulalarda, suyuqlik yoki kukun ko‘rinishida sotiladi. 

Ajwainni oʻsimlik aralashmalarida ogʻiz orqali ishlatish samarali yoki xavfsiz ekanligi haqida hech qanday dalil yoʻq.

### Salbiy taʼsirlar
Homilador ayollarga homila rivojlanishiga salbiy taʼsis ko‘rsatishi mumkinligi tufayli ajwainni ishlatmasliklari kerak va uni emizikli ayollar iste‘mol qilishi tavsiya etilmaydi. Ogʻiz orqali qabul qilingan yuqori miqdorda yepiskop oʻti zaharli hisoblanadi va oʻlimga olib kelishi mumkin. 

### Efir moyi
Ajwain mevalarini gidrodistillash orqali asosan timol, gamma-terpinen, p-simen va 20 dan ortiq birikmalardan iborat efir moyi olinadi.

## Manbalar
Jesper Boqvist

**Jesper Boqvist ()** (1998-yil 30-oktyabrda tugʻilgan) — shvetsiyalik professional xokkeychi. Jesper Boqvist 2017-yilgi NHL kirish loyihasida „New Jersey Devils“ xokkey klubi safiga 36-oʻrindagi tanlov asosida qabul qilingan edi.

## Oʻyin faoliyati
Jesper Boqvist Shvetsiya xokkey ligasidagi ilk SHL mavsumini 2015—2016-yillarda „Brynäs IF“ xokkey klubi bilan oʻtkazdi. 2017-yil 16-mayda Jesper Boqvist „Brynäs IF“ xokkey klubi bilan shartnomasini yana ikki mavsumga (2019-yilgacha) uzaytirishga rozi boʻldi. Jesper Boqvist 2017-yilgi NHL kirish loyihasining ikkinchi bosqichida „New Jersey Devils“ xokkey klubi safiga umumiy hisobda 36-oʻrindagi tanlov asosida qabul qilindi.

2019-yil 10-iyunda Jesper Boqvist „New Jersey Devils“ xokkey klubi bilan uch yillik boshlangʻich darajadagi shartnoma imzoladi. Boqvist NHL faoliyatidagi ilk golini 2019-yil 26-noyabrda „Minnesota Wild“ xokkey klubiga qarshi o‘yinda (3:2) kiritdi.

2022-yil 22-iyulda Jesper Boqvist „New Jersey Devils“ xokkey klubi bilan o‘zining saralash taklifiga rozi bo‘lib, 2022—2023-yilgi mavsum uchun bir yillik ikki tomonlama shartnomani qayta imzoladi.  Jesper Boqvist Shvetsiya milliy xokkey terma jamoasi safida bir nechta xalqaro xokkey musobaqalarida ishtirok etgan edi.

## Shaxsiy hayoti
Jesper Boqvistning ukasi Adam Boqvist „Columbus Blue Jackets“ xokkey klubi safida himoyachi sifatida faoliyat olib bormoqda.

## Faoliyat statistikasi

### Muntazam mavsum va pley-off oʻyinlari

### Xalqaro

## Manbalar
Milan Đurić

**Milan Đurić** (; 1990-yil 22-mayda tugʻilgan) — bosniyalik professional futbolchi, A Seriyaning Hellas Verona klubida hujumchi sifatida oʻynaydi.

## Klublardagi faoliyati

### Ilk faoliyati
2006-yilda Cesenaning yoshlar akademiyasiga qoʻshildi. 2007-yilning 30-oktyabrida 17 yoshida Mantovaga qarshi professional debyutini oʻtkazdi.

2010-yil iyul oyida Parmaga oʻtdi. Avgust oyida Ascoliga ijaraga berildi. 2011-yil yanvar oyida Crotonega olti oylik ijaraga yuborildi. Iyun oyida uning ijara muddati keyingi mavsumga uzaytirildi.

2012-yilning yozida Cesenaga qaytib keldi va Cremonesega ijaraga oʻtdi. 2013-yil iyul oyida Trapaniga mavsumiy ijaraga yuborildi. 2014-yilning yanvarida Cittadellaga ijaraga berildi.

2017-yil yanvarda Angliyaning Bristol City klubiga oʻtdi. 4-fevral kuni Bristol Citydagi birinchi golini Rotherham Unitedga qarshi oʻyinda kiritdi.

### Salernitana
2018-yilning avgustida Đurić Salernitana bilan toʻrt yillik shartnoma imzoladi. Klubdagi rasmiy debyutini 25-avgust kuni Palermoga qarshi oʻyinda oʻtkazdi. 2019-yilning 30-martida Salernitana safidagi ilk golini Venezia darvozasiga kiritdi.

Đurić faoliyatidagi ilk xet-trikini 13-aprel kuni amalga oshirdi.

2021-yil 12-sentyabrda Torinoga qarshi o‘yinda 100-o‘yinini o‘tkazdi.

### Hellas Verona
2022-yil iyul oyida Đurić uch yillik shartnoma asosida Hellas Veronaga oʻtdi. 7-avgust kuni Italiya kubogi doirasida Bariga qarshi oʻyinda jamoa safida debyut qildi. Bir hafta oʻtgach, Napoliga qarshi ligadagi debyutini oʻtkazdi.

## Xalqaro faoliyati
Đurić bosh murabbiy Vlado Jagodić qoʻl ostida Bosniya va Gersegovinaning 21 yoshgacha boʻlgan terma jamoasi aʼzosi boʻlgan.

2015-yilning mart oyida Andorraga qarshi UEFA Yevro-2016 saralash oʻyini va Avstriyaga qarshi oʻrtoqlik oʻyini uchun birinchi marta chaqiruv oldi.

10-oktyabr kuni Yevro-2016 saralashida Uelsga qarshi o‘yinda Đurić terma jamoadagi birinchi golini urdi. Uch kundan soʻng Kipr darvozasiga gol urdi va bu oʻz jamoasining gʻalabasini taʼminladi.

2022-yil 25-mayda terma jamoadagi faoliyatini yakunladi.

## Shaxsiy hayoti
Đurićning otasi Goran ham professional futbolchi boʻlgan.

2016-yil iyul oyida sevgilisi Byankaga uylandi. Ularning ikki farzandi bor: Alice ismli qizi va Cristian ismli oʻgʻli.

## Faoliyat statistikasi

### Klub



### Xalqaro

## Yutuqlari
**Cesena**

* Lega Pro Prima Divisione: 2008—2009

## Manbalar
Archa mevasi

**Archa mevasi** - har xil turdagi archalar hosil qiladigan qubba. Bu haqiqiy meva emas, balki gʻayrioddiy etli va birlashtirilgan pallalarga ega boʻlgan konus boʻlib, bu unga rezavorga oʻxshash koʻrinish beradi. Ba‘zi archa turlarining mevasi masalan, *Juniperus communis* ziravor sifatida, Yevropa oshxonasida ginga oʻziga xos ta‘m berish uchun ishlatiladi. Archa mevalari ignabargli daraxtlardan olingan yagona ziravor hisoblanadi.

### Kimyo
Archa mevalarida turli xil fitokimyoviy moddalar, jumladan, taxminan 2% efir moyi, flavonoid, qatronlar (taxminan 10% hajm), oqsillar, sirka, olma va chumoli kislotalar mavjud. Rezavorlar ekstraktidan yog‘ kislotalari, terpenlar, aromatik birikmalar va uglevodorodlar, masalan, pinen, sabinen, terpinen-4-ol, limonen va mirsen ajratib olingan.

## Toksiklik
Qoʻshma Shtatlarda odatda xavfsiz deb tasniflangan boʻlsa-da, archa rezavorlari klinik sinovlarda sinab koʻrilmagan turli xil nojo‘ya taʼsirlarga ega boʻlishi mumkin. Asosan, homiladorlar uchun xavfli, kichik dozalarda ham, archa rezavorlarini isteʼmol qilish homilador yoki emizikli ayollarga, diabetga chalinganlarga, qon ketishining buzilishi yoki operatsiyadan keyin zararli ta‘sir qilishi mumkin. Anʼanaviy tibbiyotda, archa rezavorlari ayol tugʻishni nazorat qilish uchun foydali deb hisoblangan.

Allergik reaksiyalarga sabab bo‘lishi mumkin. Koʻp miqdorda archa rezavorlarini isteʼmol qilish katarsis, konvulsiya yoki buyrak funksiyasiga zarar yetkazishi mumkin. Baʼzi turlarning rezavorlari, masalan *, J. sabina* zaharli.

## Foydalanadi

Baʼzi archa turlarining mevalari zirabor sifatida ishlatish uchun juda achchiq hisoblanadi. Bundan tashqari, *J.communis* va *J. drupacea*, yeyiladigan turlarga *J.fenikiya*, *J. deppeana* va *J. californika*.

Rezavorlarning tashqi pallalari nisbatan taʼmsizdir, shuning uchun rezavorlar ziravor sifatida ishlatishdan oldin deyarli har doim kamida yengil eziladi. Mevalar ham yangi, ham quritilgan holda ishlatiladi, ammo ularning taʼmi va hidi juda kuchli.

## Madaniyat
Archa rezavorlari, jumladan *Juniperus phoenicea* va *J. oxycedrus*, bir nechta joylarda qadimgi Misr qabrlarida topilan. *J. oxycedrus* Misrda oʻsmaydi. Misrga olib kelingan rezavorlar Gretsiyadan keltirilgan boʻlis mumkin. Yunonlar oʻzlarining koʻplab Olimpiya oʻyinlarida rezavorlardan foydalanishgan, chunki ular rezavorlar sportchilarning jismoniy chidamliligini oshiradi deb hisoblashgam. Rimliklar Hindistondan olib kelingan qimmat qora qalampir va uzun qalampir oʻrniga arzon mahalliy ishlab chiqarilgan archa rezavorlaridan foydalanganlar.
File:Blue and green juniper berries in a branch in Norrkila 4.jpg|
File:2012-366-336 Berry Accumulation (8237330432).jpg|
File:Juniper berries at Bryce Canyon national park.jpg|
File:Juniper berries 1776.jpg|


## Manbalar
Narumi Takahashi

**Narumi Takahashi** (yaponcha: 高橋 成美; 1992-yil 15-yanvarda tugʻilgan) — Yaponiya vakili sifatida juftlikda konkida uchish musobaqalarida qatnashgan sobiq figurali uchuvchi va olti karra Yaponiya milliy chempioni (2009-2012, 2014, 2015). Sobiq hserigi Mervin Tran bilan birga 2012-yilgi Jahon chemmpionatining bronza medali sovrindori, 2010-yilgi Oʻsmirlar oʻrtasidagi Jahon chempionatining kumush medali sovrindori va 2010 — 2011-yilgi Oʻsmirlar oʻrtasidagi Gran-pri finali chempioni boʻlgan. Juftlik Yaponiya terma jamoasi sifatida jahon medalini qo‘lga kiritgan birinchi juftlik bo‘lgan. Shuningdek, Narumi Ryo Shibata, Ryuichi Kixara va Aleksandr Zaboyev bilan juftlikda konkida uchgan.

## Faoliyati
Narumi Takahashi besh yoshida konkida uchishni boshlagan. U 2002-yilda Yaponiyaning ayollar oʻrtasidagi yakka holda konkida uchish musobaqasida bronza medalini qoʻlga kiritgan.

### Tran bilan juftlikda

Takahashi 2007-yilning iyul oyida Tran bilan birga mashgʻulot oʻtkazishni boshlagan. Birgalikda faoliyat yuritishlari davomida juftlik St. Leonardda mashq qilishgan va Yaponiya konkida uchish assotsiatsiyasidan mablagʻ olishgan.

Takahashi / Tran juftligi xalqaro de utini 2007 — 2008-yillardagi Xalqaro konkida uchish ittifoqi (ISU) tominidan oʻtkazilgan Oʻsmirlar oʻrtasidagi Gran-pri musobaqasida o‘tkazgan va ishtirok etgan bosqichlarida 12 va 6-o‘rinlarni egallagan. Juftlik Yaponiya oʻsmirlar chempionatida gʻalaba qozonishgan va 2008-yilgi Oʻsmirlar oʻrtasidagi Jahon chempionatida ishtirok etish uchun yoʻllanma olishgan. Chempionatida 15-oʻrinni egallagan.

2008 — 2009-yilgi mavsumda Takahashi / Tran juftligi oʻzining birinchi oʻsmirlar oʻrtasidagi Gran-pri musobaqasida 4-oʻrinni egallagan. Ular ikkinchi bor ishtirok etayotgan huddi shunday musobaqalarida bronza medalini qoʻlga kiritib, 2008 — 2009-yilgi Xalqaro konkida uchish ittifoqi (ISU) tominidan oʻtkazilgan Oʻsmirlar oʻrtasidagi Gran-pri finaliga yoʻllanmani qoʻlga kiritgan va finalda ishtirok eyib, 7-oʻrinni egallagan. Juftlik 2008 — 2009-yillardagi Yaponiya chempionatida kattalar toifasi unvonini qoʻlga kiritgan. Juftlik 2009-yilgi Oʻsmirlar oʻrtasidagi Jahon musobaqasida 7-oʻrindan joy olgan.

## Dasturlari

### Tran bilan

## Natijalari
*GP: Gran-pri ; CS: Challenger seriyasi ; JGP: oʻsmirlar oʻrtasidagi Gran-pri*

### Tran bilan

## Manbalar
Haris Hajradinović

**Haris Hajradinović** (; 1994-yil 18-fevralda tugʻilgan) — bosniyalik professional futbolchi, Superliganing Kasımpaşa klubi va Bosniya va Gersegovina terma jamoasida hujumkor yarim himoyachi sifatida oʻynaydi.

## Klublardagi faoliyati

### Ilk faoliyati
Hajradinović Željezničarda 2012-yil 20-may kuni 18 yoshida Kozara Gradiškaga qarshi professional debyut qildi.

2012-yil iyun oyida Olimpiakga oʻtdi.

2013-yilning yanvarida Xorvatiyaning Inter Zaprešić klubiga qoʻshildi.

Yozda Hajradinović Slovakiyaning Trenchin klubi bilan shartnoma imzoladi. 14-sentyabr kuni Žilinaga oʻzining birinchi professional golini kiritdi.

2014-yil dekabr oyida Belgiyaning Gent jamoasiga oʻtdi.

2016-yil yanvar oyida Norvegiyaning Haugesund jamoasiga mavsumiy ijaraga oʻtdi, keyingi yil doimiy shartnoma imzoladi.

2017-yil avgust oyida Osijekka qoʻshildi.

### Kasımpaşa
2019-yil yanvarida Hajradinović Turkiyaning Kasımpaşa jamoasiga ikki yarim yillik shartnoma asosida qo‘shildi. Klubdagi rasmiy debyutini 21-yanvar kuni Rizesporga qarshi oʻtkazdi. 7-fevral kuni Kasımpaşa safidagi Turkiya kubogi doirasidagi Akhisarsporga qarshi oʻyinda ilk golini kiritdi. Uch oy oʻtgach, Beşiktaşga ligadagi birinchi golini urdi.

Hajradinović 2021-yil 23-oktyabrda jamoadagi 100-o‘yinini o‘tkazdi.

2022-yil iyun oyida shartnomasini 2026-yil iyunigacha uzaytirdi.

## Xalqaro faoliyati
Hajradinović Bosniya va Gersegovinanining turli yosh terma jamoasini himoya qilgan.

2019-yil oktyabr oyida Italiya va Lixtenshteynga qarshi Yevro-2020 saralash oʻyinlariga birinchi marta chaqiruv oldi. 18-noyabr kuni Lixtenshteynga qarshi debyut qildi.

2020-yil 7-sentyabr kuni UEFA Millatlar ligasining 2020—2021-yilgi mavsumida Polshaga qarshi o‘yinda Hajradinović terma jamoasidagi birinchi golini urdi.

## Shaxsiy hayoti
Hajradinović 2021-yil oktyabr oyida sevgilisi boʻlgan Belmaga uylandi.

## Faoliyat statistikasi

### Klub



### Xalqaro

## Yutuqlari
**Željezničar**

* Bosniya Premyer-ligasi: 2011—2012
* Bosniya kubogi: 2011—2012

**Gent**

* Belgiya birinchi divizioni A: 2014—2015
* Belgiya Superkubogi: 2015

## Manbalar
Dada Moktar Ould

**Moktar Ould Dadda**(  Mukhtor Ould Dada,1924-yil 25 dekabr,Butilimit  2003-yil 14-oktyabr, Parij )-Mavritaniya davlat arbobi, Mavritaniyaning birinchi prezidenti va bosh vaziri. U 1960- yilda Mavritaniya mustaqillikka erishgandan 1978- yilgacha, harbiy toʻntarish natijasida hokimiyatdan agʻdarilgangacha hokimiyatda edi.

## Mavritaniya mustaqilligiga qadar biografiyasi
Moktar Ould Dadda 1924-yil 25-dekabrda hozirgi Mavritaniya janubi-g‘arbidagi,o‘sha paytda Fransiya G‘arbiy Afrikasining bir qismi bo‘lgan Butilimit shahrida marabut(musulmon olimi) oilasida tug‘ilgan.1942-1948 yillarda mustamlaka ma'muriyatida tarjimon bo'lib ishlagan. Sorbonnada huquqshunoslik tahsil oldi,universitet diplomini olgan birinchi Mavritaniyalik bo'ldi,keyin Dakarda huquqshunos bo'lib ishladi.1950-yillarning oxirida u Mavritaniyaga qaytib,markazchi-so‘l progressiv Mavritaniya ittifoqiga qo‘shildi va uning ijroiya kengashi prezidenti etib saylandi. 1959-yilda yangi partiya - Mavritaniyani qayta guruhlash partiyasi tuzildi.1959-yilda Mavritaniya mustaqillikka erishgunga qadar bo'lib o'tgan oxirgi saylovlarda uning partiyasi Milliy Assambleyadagi barcha o'rinlarni qo'lga kiritdi va u Bosh vazir etib tayinlandi.

## Hokimiyatdan chetlatish va muhojirlik
1978-yil 10-iyulda podpolkovnik Mustafo Ould Muhammad Solih davlat to‘ntarishi uyushtirdi va Moctar Ould Dadduni ag‘dardi.Mamlakatni Milliy tiklanish oliy qo'mitasi deb nomlangan harbiy xunta boshqargan.1977-yilda Mavritaniya urushdan chiqdi va G'arbiy Sahrogacha bo'lgan hududiy da'volardan voz kechdi.

Moktar Ould Dadda taxminan bir yil qamoqda o'tirdi va 1979-yil avgust oyida u Fransiyaga ketishga ruxsat oldi u yerda 1980-yil"Demokratik Mavritaniya uchun ittifoq"muxolifat guruhini tashkil qildi.Uning Mavritaniyada davlat to‘ntarishi uyushtirish va hokimiyatga qaytishga bo‘lgan barcha urinishlari muvaffaqiyatsizlikka uchradi.2001-yil 17-iyulda Dadda Mavritaniyaga qaytishga ruxsat oldi .

## Manbalar
Jesper Bratt

**Jesper Bratt** () (1998-yil 30-iyulda tugʻilgan) — Milliy xokkey ligasi (NHL) vakili „New Jersey Devils“ xokkey jamoasi safidagi shved professional xokkeychisi.

## Oʻyin faoliyati
Jesper Bratt „New Jersey Devils“ xokkey klubi safiga 2016-yilgi NHL kirish loyihasining oltinchi raundida umumiy 162-oʻrindagi tanlov asosida qabul qilindi. Shundan soʻng, Jesper Bratt „XockeyAllsvenskanda AIK“ jamoasi bilan 48 ta oʻyinda maydonga tushib, 17 ochko toʻplashga muvaffaq boʻldi. Jesper Bratt 2017-yilning 13-mayida „New Jersey Devils“ xokkey klubi bilan uch yillik boshlang‘ich darajadagi shartnoma imzoladi.

Jesper Bratt 2017—2018-yilgi mavsumda „New Jersey Devils“ xokkey klubi safida harakat qildi. Jesper Bratt klubning o‘quv-mashg‘ulot yig‘inidan soʻng asosiy klub safiga qabul qilingan edi. Jesper Bratt o‘zining NHLdagi birinchi o‘yinida „Colorado Avalenche“ xokkey klubiga qarshi uchrashuvda maydonga tushib, ikki ochko toʻplashga muvaffaq boʻldi.

2018-yil oktyabr oyi boshida mashg‘ulot vaqtida jag‘ini sindirib olganidan so‘ng, Jesper Bratt 2018—2019-yilgi mavsumdagi ilk oʻyinini 9-noyabr kuni „Toronto Maple Leafs“ xokkey klubiga qarshi uchrashuvda o‘tkazdi.

2021-yil 10-yanvarda Jesper Bratt „New Jersey Devils“ xokkey klubi bilan yana ikki yillik 5,5 million dollarlik shartnomaga imzo chekdi.

## Xalqaro oʻyinlardagi faoliyati
Jesper Bratt Slovakiyada boʻlib oʻtgan 2019-yilgi IIHF jahon chempionatida Shvetsiya milliy xokkey terma jamoasi safida ishtirok etdi.

## Faoliyat statistikasi

### Muntazam mavsum va pley-off oʻyinlari

### Xalqaro

## Manbalar
Sandro Wieser

**Sandro Wieser** () (1993-yil 3-fevralda tugʻilgan) — Lixtenshteynlik professional futbolchi, „Vaduts“ klubida yarim himoyachi sifatida oʻynaydi.

## Faoliyati
Vadutsda tugʻilgan Wieser yoshlik faoliyatini „Triesen“ klubida boshlagan va „Vaduts“ klubiga oʻtgan. 2006-yilda u yoshlik faoliyatini „Basel“ klubida U16, U18 va U21 jamoalarida oʻynagan. U oʻzining birinchi professional shartnomasini 18 yoshida imzolaga. U debyutini 2011-yilning 20-martida „Grasshopper Club Zürich“ga qarshi safarda 2:1 hisobida o‘ynadi. 2010\2011-yilgi Shveysariya Superligasi mavsumi oxirida Sandro Wieser „Basel“ bilan Superliga chempionligini qoʻlga kiritdi.

Wieser 1993-yilda tugʻilganligi sababli, u 2011\2012-yilgi NextGen seriyasida yangi tashkil etilgan Bazel U19 jamoasida oʻynash huquqiga ega edi. U 2011-yilning 17-avgustida "Tottenham"ga qarshi birinchi o‘yinda maydonga tushdi.

27-dekabr kuni Basel Wieserni 2012-yilning yanvaridagi transfer oynasida Germaniyaning „TSG 1899 Hoffenhaim“ klubiga oʻtishini eʼlon qildi. Wieser 18 oyda davomida Bundesligada qatnashgan Hoffenhaimning birinchi tarkibidan joy topa olmadi. Natijada, u 2013-yilning yozida Avstriyaning „SV Ried“ jamoasiga, keyin esa keyingi yozda Shveysariyaning „Aarau“ klubiga ijaraga berildi, har safar kredit muddati bir yilga toʻxtatildi.

### Yapi Yapoga nisbatan qoʻpollik

### FC Vaduts
2018-yilning 12-iyunida Wieser „Vaduts“ klubi bilan oʻynash uchun uch yillik shartnoma imzoladi. 2018-yilning 22-iyulida u Vadutsning 2018\2019-yilgi Shveysariya Challenge ligasidagi birinchi o‘yinida, FC Chiasso ustidan 3:1 hisobida g‘alaba qozonib, klub uchun birinchi golini urdi.

## Xalqaro faoliyati
Wieser kattalar jamoasiga ilk chaqiruvini 2009-yilda oldi va 2010-yilning 11-avgustida Islandiyaga qarshi o‘yinda debyut qildi.

## Faoliyat statistikasi

### Klub

### Xalqaro faoliyati

## Yutuqlari
**Basel**

* Shveysariya chempioni U16: 2007—2008
* Shveysariya kubogi gʻolibi U16: 2007—2008
* Shveysariya chempioni U18: 2009—2010
* Shveysariya Superliga chempioni: 2011-yil

## Manbalar
Guldoman (Temurmalik)

**Guldoman** () — Tojikiston Respublikasining Temurmalik tumani, Bahmanroʻd shahariga qarashli daha. Dahadan shahar markazigacha 15 km, tuman markaziga 23 km.

## Aholisi
Aholisi — 421 kishi.

## Manbalar
Bahlul (jurnal)

** Bahlul (jurnal)** — Eronda nashr qilinadigan, karikatura, hangoma, tanqid va qiziqarli kichik hajmdagi maqolalardan iborat boʻlgan jurnal. Hijriy 1332-yilda nashr qilina boshlagan.

Jurnalni qiziq maqolalar bilan toʻldirgan shaxslar Muhammad Xurramshohiy, Muhammad Hoji Husayniy, Ahmad Abdullohiy, Javod Alizodalar boʻlishgan. Jurnal podishoh hokimiyati agʻdarilgunga qadar nashrdan chiqarilgan. Uning gʻoyasi jamiyatda bolayotgan voqea-hodisalarga hajv va karikatura orqali oʻz fikr va dunyo qarashlarini bildirish, jamiyatni uygʻotishga qaratilgan. Siyosiy jihatdan maqolaga rasmiy tus berilmagan va aytarlik jiddiy eʼtibor qaratilmagan. Jurnal soʻngi bor inqilobdan oldin, Eron yil hisobiga koʻra seshanba kuni, 29-esfand, hijriy 1357-yilda, 28 sahifadan iborat holda, Eron pul birligida 5 tumanga sotilgan. Jurnalning mas’ul mudiri va egasi Sayyid Ahmad Sakkokiy va Sayyid Ibrohim Sakkokiylar boʻlishgan. Jurnal maxsus yozuvchilardan tashkil topgan ikki guruh nazorati ostida boʻlgan.

## Manbalar
Paul kruger

## Paul Kruger
Stephanus Johannes Paulus Kruger (1825-yil 10-oktyabr - 1904-yil 14-iyul) Janubiy Afrikalik siyosatchi edi. U 19-asrda Janubiy Afrikada hukmron siyosiy va harbiy arboblardan biri va 1883-1900-yillarda Janubiy Afrika Respublikasi (yoki Transvaal) prezidenti boʻlgan. Um Pol (“Pavel amaki”) laqabli, u xalqaro miqyosda shuhrat qozongan. 1899-1902-yillardagi Ikkinchi Boer urushi paytida, Transvaal va uning qo'shnisi Orange Free State davlatining Britaniyaga qarshi kurashining yuzi. U Afrikanerdomning timsoli deb atalgan va munozarali shaxs bo'lib qolgan, muxlislar uni fojiali xalq qahramoni sifatida hurmat qilishadi.

Keyp koloniyasining sharqiy chekkasida tug'ilgan Kruger 1830-yillarning oxirlarida bolaligida Buyuk Trekda qatnashgan. U Bibliyadan tashqari deyarli hech qanday ma'lumotga ega emas edi. Voortrekker rahbari Andries Pretoriusning himoyachisi, u 1852-yilda Buyuk Britaniya bilan Qum daryosi konventsiyasining imzolanishiga guvoh bo'lgan va keyingi o'n yil ichida Janubiy Afrika Respublikasini shakllantirishda, uning komandolarini boshqarishda va raqib Bur o'rtasidagi nizolarni hal qilishda muhim rol o'ynadi.  1863-yilda u general-komendant etib saylandi, u prezident Tomas Fransua Burgers saylanganidan so'ng iste'foga chiqishidan oldin o'n yil davomida bu lavozimni egalladi.

Kruger 1877-yil mart oyida Janubiy Afrika Respublikasi Buyuk Britaniya tomonidan Transvaal sifatida anneksiya qilinishidan biroz oldin vitse-prezident etib tayinlangan. Keyingi uch yil ichida u Londonga ikkita deputatni boshqarib, uni bekor qilishga harakat qildi. U 1880–1881-yillardagi Birinchi Bur urushida burlarning g‘alabasi bilan yakunlangan Janubiy Afrika Respublikasi mustaqilligini tiklash harakatining yetakchi shaxsiga aylandi. Kruger 1883 yilgacha ijroiya triumvirati a'zosi bo'lib ishladi, keyin prezident etib saylandi. 1884-yilda u London konventsiyasiga vositachilik qilgan uchinchi delegatsiyani boshqargan, unga ko'ra Britaniya Janubiy Afrika Respublikasini to'liq mustaqil davlat sifatida tan olgan.
Dahaninamak (Temurmalik)

**Dahaninamak (Temurmalik)** () — Tojikiston Respublikasining Temurmalik tumani, Bahmanroʻd shahariga qarashli daha. Dahadan shahar markazigacha 7 km, tuman markaziga 22 km.

## Aholisi
Aholisi — 1344 kishi.

## Manbalar
Dina Boluarte

**Dina Ercilia Boluarte Zegarra** (1962-yil 31-mayda tugʻilgan) — perulik huquqshunos va siyosatchi, 2022-yil 7-dekabrdan until 2025-yil 10-october  beri Peru prezidenti boʻlib ishlagan va davlat toʻntarishiga urinish muvaffaqiyatsizlikka uchraganidan keyin qasamyod qilgan. U Peru prezidenti boʻlgan birinchi ayol bo'lib, avval RENIEC rasmiysi sifatida 2007 yildan 2022 yilgacha ishlagan.

## Manbalar
Aʼzamiya (masjidi)

**[[Aʼzamiya]]** ( ) – buyuk Imom Abu Hanifa al-Numon shu shaharda dafn etilgan bo'lib, uning nomi bilan atalgan. Shu joy Aʼzamiya tumanining markazi bo'lib, Bag'dod shahar markazidan shimolda Dajla daryosining sharqiy tomonida joylashgan edi.

## Shahardagi Masjidlar

Aʼzamiya va uning atrofida ko'plab masjidlar mavjud, jumladan:

Milodiy 2003-yilda Amerika qo'shinlari Iroqqa bostirib kirganidan so'ng, 2003-yil 10-aprelda Aʼzamiya tumanida harbiy jang bo'lib o'tdi, buning natijasida Imom A'zam masjidi mayoqining bir qismi, ziyoratgoh gumbazi va masjid ichidagi boshqa qismlar vayron qilingan, masjid atrofidagi Imom Abu Hanifa Forum Jamiyati binosi vayron qilingan edi.

Aʼzamiya va uning atrofida ko'plab masjidlar mavjud, jumladan:

Aʼzamiya poytaxt Bag'dodning markazida joylashgan strategik joylashuvi tufayli bir qancha xususiyatlar bilan ajralib turadi. Uning ayrim o'ziga xos xususiyatlari quyidagilardan iborat:

## Aʼzamiya jangi

Milodiy 2003-yilda Amerika qo'shinlari Iroqqa bostirib kirganidan so'ng, 2003-yil 10-aprelda Aʼzamiya tumanida harbiy jang bo'lib o'tdi, buning natijasida Imom A'zam masjidi mayoqining bir qismi, soat minorasi, ziyoratgoh gumbazi va masjid ichidagi boshqa qismlar vayron qilingan, masjid atrofidagi binolar, jumladan, Imom Abu Hanifa Forum Jamiyati binosi vayron qilingan.

## Kelishmovchilik va Nizolar
Sunniy yetakchilar Shialarni o'lim otryadlariga ruxsat berishda ayblaydi.

### Eski Aʼzamiya (markazda)

* Al-Safinah hududi: Bu bir asrdan ko'proq vaqt oldin, deyarli har uch oyda bir marta qo'ngan kema nomi bilan atalgan. Keksa Adhamiylar esa u bilan charm, jun va chopondan tikilgan narsalar bilan savdo qilar edilar va Shayx Hoshim Al-Adhamiy nomiga shunday dedi: “Chunki Al-Kozimiyaga ketayotganlarni kesib o'tadigan kemalar uning ustiga to'xtaydi ”.
* Chunki u eramizning 1831-yilda Aʼzamiya mintaqasida sodir bo'lgan vayronagarchilik va vabodan keyin qurilgan. Keyin uning ismi vaqt o'tishi bilan o'zgarib, r urg'usi bilan (hara) shaklida talaffuz qilinadi.
* Al-Nussa posyolkasi: Uning yerlari Al-Aʼzamiyadagi boshqa barcha aholi punktlaridan pastroq bo'lgani uchun shunday nom berilgan.
* Shayxlarning joylashuvi:1638-yilda Sulton Murod IV bilan Bag‘dodni Safaviylar davlati qamalidan ozod qilish uchun kelganlarida qul urug‘ining shayxlari o‘sha yerda istiqomat qilganlari uchun shayxlar deb atalgan.

### Do'konlar va hududlar

Aʼzamiya lahjasi Bag'dodning asosiy shevalaridan biri hisoblanadi. Ularning eski shevasi klassikaga yaqin bo'lgan, keyin u juda o'zgargan va har yerdan kelgan odamlarning lahjasi deyarli yo'q bo'lib ketgan.

## Manbalar


* Bag'dod do'konlari nomlarining tarixiy kelib chiqishi - Doktor Emad Abdel Salom Rauf - Bag'dod - 1994 yil - Umumiy madaniyat ishlari uyi.
Navodir al-Ayk

***Navāḍir ʾal-ʾAyk fi Maʿrifat an-Nayk***  (  0 "The Thicket's Blooms of nafisness on the Art of Fleshly Embrace") arabcha qoʻlyozma boʻlib, XIV asr oxirida islom olimi Al-Suyutiyga tegishli, avvalroq yozuvchi Al-Vishah  fi Favoid an-Nikoh ismli  yozuvchi tomonidan yozilgan qoʻlyozmaning qisqacha mazmuni hisoblanadi.  Muallifga tegishli bo'lgan xuddi shu mavzudagi ko'plab kitoblar mavjud ulardan biri *[[Shaqa’iq Utrunj|Shaqo'iq al-Utrunj fi Raqo'iq al-G'unj]]* .

## Mavzu
Kitobning ko'p boblarida  tarbiya haqida turli xil jins o'rinlarini ko'rsatish va bu mavzular bo'yicha mutaxassislar tomonidan aytilgan maslahatlar berilgan. Boshqa boblarda odatda qisqa she'rlar va shahar ertaklari mavjud bo'lib, ularda asosan ochiq va qo'pol so'zlardan foydalaniladi va ba'zilari mashur yozuvchi shoirlar Abu Nuvos, Ibn ar-Rumiy, Al-Asmoiy va Al-Al-Rumiy kabi taniqli shaxslarga tegishli. Ba'zi qadimgi arab olimlari bu turdagi kitoblarni *[['Ilm al-Bah|"Ilm al-bah"]]* ("Ulanish san'ati") deya aytib o'tishgan. Kitobda amaldorlar haqidagi  ba'zi boblar ham bor, lekin ko'p hollarda muallif o'sha paytdagi katta yoshli erkaklarning asosiy afzalliklarini tasvirlashga harakat qiladi.

## Muallif bahsi
Kitobda eslatib o'tilgan nozik va aniq mavzularga kelsak, ba'zi zamonaviy islom olimlari sunniy islom adabiyotidagi eng muhim shaxslardan biri hisoblangan As-Suyutiyga qo'lyozmani akkreditatsiya qilishning iloji yo'qligini qoralaydilar. Ba'zilarning ta'kidlashicha, kitobning atributi soxta va bu ko'proq nusxalarni sotish uchun kitobning haqiqiyligini berish uchun anonim yozuvchi tomonidan tuzilgan sxema edi. Yana boshqa qarashlarga ko'ra, u bu kitobni yozgan bo'lishi mumkin, lekin hech bo'lmaganda vafotidan avval undan voz kechgan bo'lishi kerak. Ammo, ba'zi olimlar kitobni Al-Suyutiyga topshirishga rozi bo'lganlar ham topiladi.

Kitobda sarlavhasi muallifning shaxsiy adabiyotlari ro'yxatida ko'rsatib o'tilmagan. Ammo, ba'zi yozuvchilar, jumladan,Qotip Chalabiyning *"Kashf al-Ẓunun 'an Asomi al-Kutub va-al-Funun"* va Ismoil Posho al-Bag'dodiyning " *Hadiyat al-Orifin" kabi qadimiy yirik manbalarda ro'yxatga olingan .*

## Manbaalar